Кожная гістарычная падзея мае некалькі вымярэнняў. Патрэбная не толькі дакументальная фіксацыя, але і жывая памяць, якая дагэтуль захоўваецца ва ўспамінах. У адкрытым грамадстве любая такая падзея ўспрымаецца збалансавана і ўраўнаважвае абодва вымярэнні ўспрымання гісторыі і гістарычнага факта. Гэта адбываецца ў выніку рознабаковага даследавання, інтэрпрэтацыі. Вакол падзеяў 17 верасня пакуль шмат дысанансу, таму яна дагэтуль застаецца сумнеўнай і супярэчлівай, мэтанакіравана скалечанай гістарычнай амнезіяй у свядомасці людзей.